На основу члана 44 Закона о култури („Службени гласник Републике Србије“, број 72/09), члана 37 Статута града Ниша ("Службени лист Града Ниша", број 88/08) и члана 15 Одлуке о оснивању Народног позоришта у Нишу („Службени лист града Ниша“ број 2/2011-пречишћен текст)

 Скупштина Града Ниша на седници одржаној \_\_\_\_\_\_\_\_\_\_\_\_\_\_\_\_ донела је

**Р Е Ш Е Њ Е**

 I **ДАЈЕ СЕ САГЛАСНОСТ** на Измене и допуне Плана и програма рада Народног позоришта у Нишу за 2013. годину, број 01-1068/4 , које је донео Управни одбор Установе, на седници одржаној 29.05.2013. године.

 II Измене и допуне Плана и програма рада Народног позоришта у Нишу за 2013. годину, реализоваће се у складу са финансијским планом ове установе за 2013. годину.

 III Решење доставити Народном позоришту у Нишу, Управи за образовање, културу, омладину и спорт и Управи за финансије, изворне приходе локалне самоуправе и јавне набавке.

Број:

У Нишу,

**СКУПШТИНА ГРАДА НИША**

Председник

Проф. др Миле Илић

***О б р а з л о ж е њ е***

 Управни одбор Народног позоришта у Нишу, на седници одржаној 29.05.2013. године, донео је Измене и допуне Плана и програма рада Народног позоришта у Нишу за 2013. годину, број 01-1068/4 .

Предложене Измене и допуне Плана и програма рада за 2013. годину односе се на премијерни део Плана и програма рада Народног позоришта у Нишу, и то:

Уместо планиране представе „Маска“ Милоша Црњанског, планира се представа „Деветсто петнаеста – трагедија једног народа“Браниславa Нушићa, а поводом обележавања стогодишњице Балканских ратова (1912,1913) и почетка Првог светског рата.

Из Програма се брише представа Пер Гинт Хенрика Ибзена а уместо ње се планира „Сумњиво лице“Бранислава Нушића. Ова представа ће бити рађена као копродукцијски пројекат међудржавне сарадње Републике Србије и Републике Македоније. Реч је о копродукцији Народног позоришта Битољ и Народног позоришта Ниш до које је дошло на иницијативу Амбасадора Републике Македоније Љубише Георгијевског, и уз свесрдну подршку Министарства културе Републике Македоније и Републике Србије.

Изменама програма планира се и обнова представе „Одабрани и уништени“ која је, у режији Кокана Младеновића, премијерно изведена 2007. године. Обнова представе је потребна из разлога што није била на репертоару у претходне три године и што је у међувремену дошло до промена у глумачком ансамблу.

У осталим деловима План и програм рада Народног позоришта у Нишу за 2013. годину остаје непромењен. У финансијском смислу План и програм остаје исти, и у складу је са средствима опредељеним Финансијским планом Народног позоришта Ниш за 2013. годину.

 Имајући у виду да су Измене и допуне Програма сачињене у складу са законом, прописима Града и циљевима оснивања Установе, предлаже се доношење решења о давању сагласности на Измене и допуне Плана и програма рада Народног позоришта у Нишу за 2013. годину.

 НАЧЕЛНИК

 Јелица Велаја